सिक्कों के विशेषज्ञ डेविड हाल ने समाचार एजेंसी एपी को बताया कि इस दंपति को कुल 1427 सिक्के मिले हैं. ये सिक्के 1847 से 1894 के बीच के हैं. इन सिक्कों का कभी प्रयोग नहीं किया गया. ये सिक्के उसी हाल में हैं जिन हाल में ये टकसाल से बनकर आए होंगे.इस दंपति का नाम जाहिर नहीं किया गया है. इस दंपति को पिछले साल अप्रैल में एक पेड़ के नीचे जंग खाया धातु का डिब्बा मिला जिसमें ये सिक्के थे.इसे अमरीकी इतिहास में ज़मीन के नीचे से मिला हुआ सबसे बड़ा ख़ज़ाना माना जा रहा है.समाचार एजेंसी रॉयटर्स से मुद्रा संबंधी कंपनी कागिन्स के डेविड मैक्कार्थी ने कहा, "हमें 



जहाज़ों के मलबे मिलते रहे हैं जिनमें उच्च गुणवत्ता के हज़ारों सोने के सिक्के मिले हैं लेकिन ज़मीन के नीचे गड़े हुए इतने बड़े ख़ज़ाने के बारे में पहले नहीं सुना गया था."मैक्कार्थी कहते हैं, "मैंने उत्तरी अमरीका में इतनी क़ीमत का ख़ज़ाना मिलते पहले नहीं देखा और आमतौर पर सिक्के इतनी अच्छी हालत में नहीं मिलते जैसे इस दंपति को मिले हैं."यह दंपति कैलिफोर्निया के ग्रामीण इलाक़े में रहता है. कैलिफोर्निया को उन्नीसवीं सदी में सोने की तलाश में आने वाले झुण्डों की वजह से गोल्ड कंट्री भी कहा जाता है.दंपति को अपनी जिस ज़मीन में यह ख़ज़ाना मिला है उसका नाम सैडल रिज़ है. इस कारण सिक्कों के कारोबारी इसे सैडल रिज़ का खजाना कह रहे हैं.अभी तक यह रहस्य बना हुआ है कि इन सिक्कों को किसने और क्यों गाड़ा था.कैलिफोर्निया में सेंटा एना की प्रोफ़ेशनल कॉइन ग्रेडिंग सर्विस से जुड़े हाल ने इन सिक्कों की प्रामाणिकता की जाँच की थी. उन्होंने एपी से कहा कि इन सिक्कों का असल क़ीमत 27000 डॉलर है लेकिन कुछ सिक्के इतने दुर्लभ हैं कि वो अकेले 10 लाख डॉलर में बिक सकते हैं.इस दंपति की इन सिक्कों को ऑनलॉइन स्टोर अमेज़न के माध्यम से बेचने की योजना है(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)